b"\n_START_ARTICLE_\nPastisseria Targarona\n_START_SECTION_\nDescripci\xc3\xb3\n_START_PARAGRAPH_\nPastisseria noucentista que encara conserva els seus elements decoratius originals malgrat el remodelament de la fa\xc3\xa7ana a la planta baixa. Es tracta d'un edifici d'estatges de dos pisos d'al\xc3\xa7ada, de gran senzillesa ornamental amb domini total de la l\xc3\xadnia recta que accentua la verticalitat del conjunt. Destaca el trencament total entre els dos pisos i la fa\xc3\xa7ana de la planta baixa que, amb dues grans obertures amb arcs escarsers ens indiquen que ens trobem davant un establiment comercial."